Чалавек, які больш за іншых у каледжы ведае пра пазабюджэтную дзейнасць, — гэта намеснік дырэктара па вытворчым навучанні Дзмітрый Зігмунтавіч Стурліс. Ён і расказаў, што пазабюджэтная дзейнасць у каледжы вядзецца вельмі даўно і не была звязана з нейкімі часовымі павевамі і рашэннямі. Проста так патрабавала жыццё. — Працую ў каледжы з 1986 года, — гаворыць мой суразмовец, — і добра ведаю, што як мінімум з гэтай пары мы займаемся пазабюджэтам, проста віды дзейнасці за працяглы час існавалі розныя. Але гэты напрамак работы ў нас мае свае асаблівасці, якіх няма ў многіх іншых установах прафесійна-тэхнічнай адукацыі.